text: Esbjerg slog SønderjyskEs førerhold
  25 oktober 2013 kl. 20.11
  Esbjerg Energy slog SønderjyskEs førerhold med 4-3 i lokalopgøret i ishockey fredag aften i Vojens.
  Sønderjyske vandt godt nok tredje og sidste periode med 2-1, men det endte alligevel med et nederlag på hjemmebane til ishockeyligaens førerhold mod Esbjerg.
  I Vojens sejrede esbjergenserne med 4-3. Kampens helt store spiller var Colin Vock, der scorede tre af målene for gæsterne.
  Mens Sønderjyske tabte, så vandt de nærmeste forfølgere. Herning Blue Fox vandt hjemme 3-0 over Odense Bulldogs, mens Frederikshavn White Hawks hjemme sejrede med 6-4 over bundproppen Rødovre Mighty Bulls.
  Trods nederlaget er Sønderjyske fortsat i front med 24 point for 11 kampe. Herning er toer med 23 point for 10 kampe, mens Frederikshavn har 18 point for kun ni kampe.
  